หุ้นร่วงหนัก หลังไร้เงาคิวอี 3
ตลาดหุ้นยุโรป-สหรัฐร่วง หลังไร้สัญญาณคิวอี 3 จากเฟด
26 ส.ค. 2554

ตลาดหุ้นยุโรป-สหรัฐร่วง หลังไร้สัญญาณคิวอี 3 จากเฟด
เบน เบอร์นันกี ประธานธนาคารกลางสหรัฐ (เฟด) กล่าวสุนทรพจน์ในระหว่างการประชุมทางเศรษฐกิจประจำปีที่เมืองแจ๊คสัน โฮว์ รัฐไวโอมิ่งวันนี้ว่า จะไม่มีการใช้มาตรการผ่อนปรนเชิงปริมาณรอบ 3 (คิวอี 3) เพื่อกระตุ้นเศรษฐกิจสหรัฐ พร้อมทั้งส่งสัญญาณให้ สภาคองเกรสออกมาตรการต่างๆเพื่อกระตุ้นการจ้างงานและการขยายตัวทางเศรษฐกิจ
เบอร์นันกี กล่าวว่า ถึงแม้ว่า อัตราดอกเบี้ยที่อยู่ในระดับต่ำที่สุดเป็นประวัติการณ์ จะเป็นตัวช่วยกระตุ้นเศรษฐกิจในระยะยาว แต่เศรษฐกิจสหรัฐที่อ่อนแอในขณะนี้ ต้องการการกระตุ้นในระยะสั้น ภายหลังจากที่เบอร์นันกีได้มีแถลงดังกล่าว  ตลาดหุ้นในสหรัฐก็ผันผวนอย่างหนัก โดยดัชนีดาวน์โจนส์ปิดร่วงลง 200 จุด หรือ 1.8%หุ้น S&amp;P 500 ร่วง 1.6% และหุ้นแนสแดค 0.95%